**DÔVODOVÁ SPRÁVA**

1. **Všeobecná časť**

 Cieľom predkladaného návrhu je zabrániť porušovaniu a obmedzovaniu základných ľudských práv občanov SR. Podľa článku 12 odsek 1) Ústavy SR sú ľudia slobodní a rovní v dôstojnosti i v právach. ***Základné práva a slobody sú neodňateľné, nescudziteľné, nepremlčateľné a nezrušiteľné.*** Prebiehajúce dobrovoľné očkovanie už dokázalo obyvateľov Slovenska dostatočne segregovať. Jeho propaganda občanom siaha na ich základné práva a slobody. Obmedzuje im ich pri nástupe do práce, pri školskej dochádzke (očkovanie detí nemôže byť podmienkou ich prezenčného vzdelávania ), účasť na kultúrnych a verejných podujatiach je podmienená splnením nezákonných podmienok.

 Do Národnej rady SR sa predkladá Návrh zákona, ktorého cieľom je zvýšiť ochranu základných práv a slobôd občanov SR obmedzením niektorých práv Úradu verejného zdravotníctva a regionálnych úradov verejného zdravotníctva v oblasti nariaďovať povinné očkovanie ako aj prijímať opatrenia zasahujúce do základných práv a slobôd občanov SR. Ďalej je cieľom návrhu zákona zosúladiť predmetný zákon s ústavou SR v súlade s nálezom Ústavného súdu PL ÚS 4/2021 – 136 v zmysle ktorého niektoré články predmetného zákona nie sú v súlade s Ústavou SR a to s čl. 13 ods.1 písm. a) a ods. 2 ústavy, ale aj s čl. 1 ods. 1 a čl. 2 ods. 2 a 3 ústavy.

 Oč­ko­va­nie, dob­ro­voľ­né i po­vin­né, po­dlie­ha úp­ra­ve člán­ku 8 Do­ho­vo­ru o ochrane ľudských práv a základných slobôd, v kto­rom sa uvá­dza:

*„1. Kaž­dý má prá­vo na reš­pek­to­va­nie svoj­ho súk­rom­né­ho a ro­din­né­ho ži­vo­ta, oby­dlia a ko­reš­pon­den­cie.*

*2. Štát­ny or­gán ne­mô­že do toh­to prá­va za­sa­ho­vať ok­rem prí­pa­dov, keď je to v sú­la­de so zá­ko­nom a ne­vyh­nut­né v de­mok­ra­tic­kej spo­loč­nos­ti v zá­uj­me ná­rod­nej bez­peč­nos­ti, ve­rej­nej bez­peč­nos­ti, hos­po­dár­ske­ho bla­ho­by­tu kra­ji­ny, pred­chá­dzania ne­po­ko­jom a zlo­čin­nos­ti, ochra­ny zdra­via ale­bo mo­rál­ky ale­bo ochra­ny práv a slo­bôd iných.“*

     Európ­sky súd pre ľud­ské prá­va (ESĽP) kon­šta­to­val, že sú­čas­ťou prá­va na súk­rom­ný ži­vot je prá­vo kaž­dé­ho jed­not­liv­ca viesť ži­vot pod­ľa svo­jich pred­stáv ako si ho zvo­lí, a to aj spô­so­bom, že sa jed­not­li­vec bu­de ve­no­vať čin­nos­tiam, kto­ré sú pre ne­ho fy­zic­ky ale­bo psy­chic­ky škod­li­vé či ne­bez­peč­né.

      Ob­me­dzenie ľud­ské­ho prá­va na súk­rom­ný ži­vot vo ve­rej­nom zá­ujme mož­no dô­vod­ne uplatniť len v prípade, ak je jas­ne de­fi­no­va­ný a preu­ká­za­ný verejný zá­ujem a zároveň je preu­ká­za­ná schop­nosť kon­krét­nej vak­cí­ny účin­ne pô­so­biť v pros­pech ve­rej­né­ho zá­uj­mu. Z uvedeného vyplýva, že musí existovať dostatočná miera štatistickej pravdepodobnosti, že konkrétnou vakcínou sa dá zabrániť prenosu ochorenia. Očkovania, ktoré túto požiadavku nespĺňajú, by mali patriť k tým očkovania, ktorým sa človek môže podrobiť len z vlastného rozhodnutia a s vlastným súhlasom. Nakoľko pri očkovaní proti COVID-19 exituje riziko vzniku poškodenia zdravia a riziko smrti ako následok očkovania ako aj skutočnosť, že očkovanie nezabraňuje prenosu ochorenia máme za to, že nie je naplnená podmienka verejného záujmu.

 Ďalším cieľom predkladaného zákona je úprava právomoci Úradu verejného zdravotníctva a Regionálnych úradov verejného zdravotníctva v oblasti vydávania nariadení takých opatrení, ktoré neprimerane zasahujú do základných práv a slobôd občanov SR garantovaných Ústavou SR. V poslednom období sme svedkami, že rozklad hospodárstva, zhoršenie ekonomickej situácie podnikateľov, zhoršenie sociálnej situácie občanov SR a najmä rodín sa uskutočnilo prostredníctvom vydávania opatrení uvedenými úradmi. Máme za to, že obmedzenia s fatálnymi následkami na ekonomickú a sociálnu situáciu občanov, rodín a podnikateľov na SR nemôžu byť prijímané orgánom, ktorý nie je priamo volený občanmi SR. Preto sa navrhuje, aby uvedené orgány vydávali len odporúčania v tých oblastiach, ktoré najviac zasahujú do základných práv a slobôd občanov SR.

Navrhuje sa, aby návrh zákona nadobudol účinnosť pätnástym dňom uverejnenia v zbierke zákonov.

**B. Osobitná časť**

**K Čl. I**

**K § 5, 6 a 7**

V súlade s cieľom návrhu zákona sa obmedzuje právo úradu verejného zdravotníctva nariadiť povinné očkovanie, v súlade s navrhovanou zmenu § 48 sa v § 5 ods. 4 písm. k), v § 6 ods. 3, písm. e)**,** v§ 7 ods. 1 písm. j) dopĺňa slovo „odporúčania“, nakoľko sa zrušuje právo úradu verejného zdravotníctva a regionálnych úradov verejného zdravotníctva vydávať opatrenia, ktoré priamo zasahujú a obmedzujú práva a slobody občanov SR.

**K** **§ 12**

V súlade s cieľom návrhu zákona sa v z opatrení na predchádzanie ochoreniam uvedených § 12 ods. 2 písm. d) vyníma možnosť nariadiť osobitné a mimoriadne očkovanie ako aj očkovanie osobitných skupín obyvateľstva.

**K § 48**

Navrhuje sa zmena právomoci úradu verejného zdravotníctva alebo regionálnych úradov verejného zdravotníctva v oblasti vydávať priame zákazy vedúce k obmedzeniu základných práv a slobôd občanov SR, a ktoré majú zároveň priamy dopad na zhoršení hospodárskej a sociálnej situácie občanov SR. Úrad verejného zdravotníctva alebo regionálne úrady verejného zdravotníctva môžu v dotknutých oblastiach vydávať odporúčania. Navrhuje sa vypustiť z § 48 ods. 4 písmená s), t), y), z) , aa), nakoľko v zmysle nálezu Ústavného súdu PL ÚS 4/2021 – 136 nie sú v súlade s Ústavou SR a to s čl. 13 ods.1 písm. a) a ods. 2 ústavy, ale aj s čl. 1 ods. 1 a čl. 2 ods. 2 a 3 ústavy.

**K § 50**

v súlade s navrhovanou zmenu § 48 sa v§ 50 ods. 1, písm. a) a b)dopĺňa slovo „odporúčania“.

**K § 51 ods. a)**

Zmena súvisiaca so zmenami vykonanými v § 48, ods. 4, v ktorom sa vypúšťajú písm. s), t), y), z), aa), nakoľko v zmysle nálezu Ústavného súdu PL ÚS 4/2021 – 136 nie sú v súlade s Ústavou SR a to s čl. 13 ods.1 písm. a) a ods. 2 ústavy, ale aj s čl. 1 ods. 1 a čl. 2 ods. 2 a 3 ústavy.

**K § 51 ods. d) a § 56 ods. 1 písm. a)**

Úprava ustanovenia v súlade so zmenami vykonanými v § 5 a § 12, z ktorých sa vyňalo právo nariadiť osobitné a mimoriadne očkovanie ako aj očkovanie osobitných skupín obyvateľstva.

**K § 56 ods. 1 písm. f)**

Zmena súvisiaca so zmenami vykonanými v § 48, ods. 4, v ktorom sa vypúšťajú písm. s), t), y), z), aa), nakoľko v zmysle nálezu Ústavného súdu PL ÚS 4/2021 – 136 nie sú v súlade s Ústavou SR a to s čl. 13 ods.1 písm. a) a ods. 2 ústavy, ale aj s čl. 1 ods. 1 a čl. 2 ods. 2 a 3 ústavy.

**K § 56 ods. 3**

Úprava ustanovenia v súlade so zmenami vykonanými v § 5 a § 12, z ktorých sa vyňalo právo nariadiť osobitné a mimoriadne očkovanie ako aj očkovanie osobitných skupín obyvateľstva.

**K Čl. II**

S ohľadom na predpokladaný priebeh legislatívneho procesu sa navrhuje, aby návrh zákona nadobudol účinnosť pätnástym dňom uverejnenia v zbierke zákonov.